**NOTĂ INFORMATIVĂ**

**la proiectul Hotărîrii de Guvern**

**„Cu privire la modificarea**

**Anexei nr.1 la Hotărîrea Guvernului nr. 266 din 9 martie 2016”**

Proiectul propus are drept scop excluderea din ”Lista serviciilor publice desconcentrate administrate în mod direct/din subordinea ministerelor și altor autorități administrative centrale”, expusă în Anexa nr.1 la Hotărîrea Guvernului nr. 266 din 09 martie 2016, a autorităţilor administrative din subordinea Ministerului Economiei: Agenția pentru Protecția Consumatorilor, Inspectoratul Principal de Stat pentru Supravegherea Tehnică a Obiectelor Industriale Periculoase, Inspectoratul Energetic de Stat, din considerentul că autorităţile nominalizate nu au calitatea de servicii publice desconcentrate.

Potrivit stipulărilor Hotărîrii Guvernului nr. 690 din 13 noiembrie 2009 ”Pentru aprobarea Regulamentului privind organizarea şi funcţionarea Ministerului Economiei, structurii şi efectivului-limită ale aparatului central al acestuia”, Agenția pentru Protecția Consumatorilor, Inspectoratul Principal de Stat pentru Supravegherea Tehnică a Obiectelor Industriale Periculoase, Inspectoratul Energetic de Stat, mun. Chișinău sunt poziționate în Lista autorităţilor administrative din subordinea Ministerului Economiei (Anexa nr.3).

Astfel, autorităţile administrative în cauză sunt organizate și funcționează în conformitate cu prevederile stabilite la art.15 al Legii nr. 98 din 04 mai 2012 privind administrația publică centrală de specialitate, ce delimitează autorităţile administrative din subordinea ministerelor de serviciile publice desconcentrate ale/din subordinea ministerului şi a altei autorităţi administrative centrale, particularitățile de organizare și funcționare ale cărora fiind prevăzute la art.31 al legii citate.

În acest context, pentru asigurarea corelației cu prevederile art.14 alin.(1) al Legii nr.98 din 04 mai 2012 privind administrația publică centrală de specialitate (ce dispun ministerului, pentru asigurarea implementării politicii statului în anumite subdomenii sau sfere din domeniile de activitate care îi sînt încredinţate, crearea în subordine a autorităţilor administrative cu forma de organizare juridică de agenţii, servicii de stat şi de inspectorate de stat), precum și cu cele ale Anexei nr.3 la Hotărîrea Guvernului nr. 690 din 13 noiembrie 2009 pentru aprobarea Regulamentului privind organizarea şi funcţionarea Ministerului Economiei, structurii şi efectivului-limită ale aparatului central al acestuia, Ministerul Economiei propune excluderea compartimentului ”Ministerul Economiei” (cu pozițiile Agenția pentru Protecția Consumatorilor, Inspectoratul Principal de Stat pentru Supravegherea Tehnică a Obiectelor Industriale Periculoase, Inspectoratul Energetic de Stat) din Anexa nr.1 la Hotărîrea Guvernului nr. 266 din 09 martie 2016 ”Cu privire la lista serviciilor publice desconcentrate administrate în mod direct/din subordinea ministerelor și altor autorități administrative centrale”, fapt omis la etapa avizării proiectului hotărîrii supuse modificării.

Implementarea prezentului proiect de Hotărîre de Guvern nu necesită cheltuieli financiare.

**Viceprim-ministru,**

**ministrul economiei Octavian CALMÎC**